
Gazdasági társaság-Ipar-Kaposvári Cukorgyár-Magyar Cukor ZRt.

Dolgozatom célja a gazdasági társaságok kialakulásának bemutatása és az ország egyetlen cukorgyára történetének részletezése.
Vajon milyen jogtörténeti előzményekre vezethetők vissza a modern gazdasági társaságok? Vajon mennyire hasonlítanak a mai gazdasági társaságok a rómaiak korában kialakult szervezetekre? Egyáltalán mit nevezünk gazdasági társaságnak? S mégis hogyan lett az egykori Mezőgazdasági Ipar Részvénytársaság kaposvári cukorgyárából Magyarország egyetlen cukorgyára, a Magyar Cukor Zrt? Ezekre a kérdésekre kerestem, és kaptam választ.
A dolgozatomban először a gazdasági társaságok kialakulását tárom fel az ősi Egyiptomtól kezdve napjainkig. Elsősorban arra szeretnék rámutatni, hogy milyen hasonlóságok vannak a mai modern gazdasági társaságok és a történelem hasonló formációi között. Ezután a cukorgyár történetét írom le 1894-től 1994-ig. Végül pedig a saját kutatásom következik, amelyben a cukorgyár történetének legutóbbi 18 évét mutatom be. A cukorgyár a kezdetektől fogva fontos szerepet játszott a város fejlődésében, nemcsak munkahelyet biztosított, hanem a közlekedés modernizálását is maga után vonta, éppen ezért lettem kíváncsi a cukorgyár történetére. Az elmúlt több mint egy évszázad alatt számos fontos változáson ment keresztül a gyár, ezekről a változásokról részletesen szólok a dolgozatomban.



